УНИВЕРЗИТЕТ У БЕОГРАДУ

ФИЛОЛОШКИ ФАКУЛТЕТ

Декану Филолошког факултета

Проф. др Иви Драшкић-Вићановић

**Предмет: Избор једног сарадника ван радног односа – демостратора за ужу научну област Скандинавистика, предмети Савремени скандинавски језици Г – шведски језик**

На основу одлуке Изборног већа Филолошког факултета Универзитета у Београду бр. 1452/1 oд 25. 04. 2024. године, именовани смо у Комисију за припрему извештаја о за избор једног сарадника ван радног односа – демонстратора за ужу научну област Скандинавистика, предмети Савремени скандинавски језици Г – шведски језик. Конкурс за наведено звање објављен је на сајту Филолошког факултета 28.06.2024. године.

У том својству подносимо декану Филолошког факултета Универзитета у Београду, проф. др. Иви Драшкић-Вићановић следећи

**ИЗВЕШТАЈ**

На расписани конкурс на сајту Филолошког факултета за избор једног сарадника ван радног односа – демонстратора за ужу научну област Скандинавистика, предмет Савремени скандинавски језици Г – шведски језик, пријавила се једна кандидаткиња – Вања Марковић, студенткиња треће године студија Групе за скандинавистику.

Уз пријаву на конкурс, кандидаткиња је доставила и биографију, извод из матичне књиге рођених, уверење о држављанству, оверену фотокопију дипломе средње школе, фотокопије сертификата познавања енглеског и немачког језика (ниво Ц1), фотокопију сертификата о обављеном летњем курсу шведског језика и културе у високој народној школи Малунг у Шведској, као и следећа уверења: уверење о току студија, уверење о уписаној години и уверење о положеним испитима.

Колегиница Вања Марковић је студент треће године Групе за скандинавистику Филолошког факултета Универзитета у Београду (четврту годину уписаће у октобру 2024.). Рођена је 14.07.2002. године у Београду. Године 2021. завршила је Филолошку гимназију у Београду, са просечном оценом 4,98. Основне академске студије на Филолошком факултету Универзитета у Београду, на студијском програму Језик, књижевност, култура, модул Скандинавски језици, књижевности, културе, уписала је 2021. године, бр. досијеа 2021/00014, на статусу финансирање из буџета, који је задржала и у наставку студија.

Према приложеном уверењу, Вања Марковић је за три године студија положила 39 испита и остварила 168 ЕСПБ, са просечном оценом 9,33. Из предмета Савремени скандинавски језици – шведски језик (Г1–Г6) просечна оцена јој је 10. Предвиђено је да колегиница помаже у настави савременог шведског језика Г на прве три године студија.

Колегиница Вања Марковић је, на препоруку Групе за скандинавистику у јуну и јулу 2023. године била учесница курса шведског језика „Kultur och natur i Dalarna“ (са почетним нивоом Б2). Током средње школе положила је испите из немачког језика (DSDI – ниво Б1, а потом и DSDII – ниво Ц1), као и из енглеског језика – IELTS Academic – у установи British Council (ниво Ц1). Поред тога, похађала је и факултативни курс италијанског језика (2018–2020) и курс финског језика у оквиру српско-финског друштва „Сеура“, чији је и члан. Све ово сведочи о великом интересовању кандидаткиње за стране језике, како за њихово учење, тако и за предавање, јер од 2020. држи и самосталне приватне часове енглеског и немачког језика.

Колегиница планира да након окончања ОАС на нашем Факултету, упише и МАС и настави рад у својству демонстратора. Током досадашњих студија, колегиница Вања Марковић се показала као изузетно вредан и ангажован студент, уз развијену способност критичког размишљања и са одличном комуникацијом како са колегама студентима, тако и са наставницима Групе за скандинавистику. Мишљења смо да ће њено ангажовање у својству демонстратора за горенаведене предмете допринети квалитету наставе.

Будући да је Комисија утврдила да је документација предата на конкурс потпуна и да кандидаткиња испуњава услове за избор у демонстратора, са задовољством предлаже декану Филолошког факултета Универзитета у Београду, проф. др Иви Драшкић-Вићановић, да подржи предлог Комисије и да за сарадника ван радног односа – демонстратора за ужу научну област Скандинавистика, предмет Савремени скандинавски језици Г – шведски, изабере кандидаткињу Вању Марковић (2021/00014).

Београд, 26. августа 2024. године КОМИСИЈА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Доријан Хајду, председник

Ванредни професор Филолошког факултета

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Софија Биланџија,

Ванредни професор Филолошког факултета

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Доц. др Наташа Ристивојевић Рајковић,

Доцент Филолошког факултета